## Rješenje o odobrenju objavljivanja ponude za preuzimanje društva Primošten d.d. Primošten Diamant marini d.o.o. iz Zagreba

### NN 32/2005 (9.3.2005.), Rješenje o odobrenju objavljivanja ponude za preuzimanje društva Primošten d.d. Primošten Diamant marini d.o.o. iz Zagreba

KOMISIJA
ZA VRIJEDNOSNE PAPIRE REPUBLIKE HRVATSKE

618

Sukladno odredbama članka 13.
stavka 2. Zakona o pre­uzi­ma­nju dioničkih društava (»Narodne novine« broj
84/02, 87/02 i 120/02), Komisija za vrijednosne papire Republike Hrvatske, na
teme­lju Zahtjeva trgovačkog društva DIAMANT MARINA
d.o.o., Zagreb, Klaićeva 24, zastupnog
po opunomoćeniku, trgovačkom društvu TO ONE d.o.o., Zagreb, Zelinska 3, za
odobre­nje objavljivanja ponude za preuzima­nje javnoga dioničkog društva
PRIMOŠTEN d.d., Primošten, Bana Josipa Jelačića 17, na sjednici održanoj 3.
ožujka 2005. godine, donijela je

RJEŠENJE

1. Trgovačkom društvu DIAMANT
MARINA d.o.o., Zagreb, Klaićeva 24, odobrava se objav­ljiva­nje ponude za
preuzima­nje javnoga dioničkog društva PRIMOŠTEN d.d., Primošten, Bana Josipa
Jelačića 17.

2. Ovo Rješe­nje
objavit će se u »Narodnim novinama«.

Obrazlože­nje

I) Trgovačko društvo DIAMANT
MARINA d.o.o., Zagreb, Klaićeva 24 (da­lje u tekstu: Ponudite­lj),
zastupano po opuno­moće­niku,
trgovačkom društvu TO ONE d.o.o., Zagreb, Zelinska 3, podnijelo je Komisiji za
vrijednosne papire Republike Hrvatske (da­lje u
tekstu: Komisija), 19. siječ­nja
2005. godine, sukladno odredbi članka 13. stavak 1. Zakona o preuzima­nju
dioničkih društava (da­lje u tekstu: Zakon), Zahtjev
za odobre­nje objav­ljiva­nja ponude za preuzima­nje trgovačkog društva PRIMOŠTEN
d.d., Primošten, Bana Josipa Jelačića 17 (da­lje u
tekstu: Izdavate­lj),
ponudu i isprave iz članka 12. stavak 2. Zakona.

Komisija je 21. siječ­nja i 2. ve­ljače 2005. godine zatražila ispravak teksta ponude za
preuzima­nje i dopunu dokumentacije. Pos­ljed­nju dopunu dokumentacije, Komisija je zaprimila 2.
ožujka 2005. godine, od kada se Zahtjev Ponudite­lja
za odobre­nje objav­ljiva­nja ponude za preuzima­nje smatra urednim.

II) Sukladno odredbi članka 14.
Pravilnika o sadržaju i obliku financijskih i poslovnih izvješća javnih dioničih društava (»Narodne novine« broj 118/03), u svezi s
odredbama članka 114. stavaka 1. i 5. Zakona o tržištu vrijednosnih papira (»Narodne
novine« broj 84/02), Izdavate­lj
je javno dioničko društvo.

Komisija je izvršila uvid u
podatke sudskog re­gistra na internetu te utvrdila da
teme­ljni kapital Izdavate­lja iznosi 98.154.800,00 kn.

Uvidom u podatke Središ­nje
depozitarne agencije d.d., Zagreb, iz predmeta: Komisija – dostava podataka o izdavate­ljima, klasa:
450-08/04-01/86, utvrđeno je da je Izdavate­lj na zad­nji
dan u mjesecu srp­nju, kolovozu i rujnu 2004. godine, imao više od 100
dioničara.

III) Ponudite­lj je na teme­lju Ugovora o
kupoprodaji i prije­nosu dionica, sklop­ljenog 6.
prosinca 2004. godine s trgo­vačkim
društvom NEGOTIATOR d.o.o., Zagreb, Zelinska 3, stekao 1.201 dionicu s pravom
glasa Izdavate­lja što predstav­lja 0,24% učešća u teme­ljnom kapitalu Izdavate­lja, odnosno 0,29% glasova od ukupnog broja glasova koje
daju dionice Izdavate­lja s
pravom glasa, po cijeni od 40,00 kn za jednu dionicu, a nakon koje­g stjeca­nja Ponudite­lj raspolaže sa 329.409 dionica s pravom glasa Izdavate­lja što predstav­lja 67,12% učešća u teme­ljnom kapitalu Izdavate­lja, odnosno 80,32% glasova od ukupnog broja glasova koje
daju dionice Izdavate­lja s
pravom glasa. Budući da je Ponudite­lj teme­ljem prethodne ponude za preuzima­nje dionica Izdavate­lja, obja­vljene u ve­ljači 2003. godine,
stekao ma­nje od 75,00% dionica s pravom glasa, odnosno 328.207 dionica s
pravom glasa Izdavate­lja
što predstav­lja 66,88%
učešća u teme­ljnom kapitalu Izdavate­lja, odnosno 66,88% glasova od ukupnog broja glasova koje
daju dionice Izdavate­lja s
pravom glasa, to je za Ponudite­lja obveza objav­ljiva­nja
ponude za preuzima­nje nastala sukladno članku 4. stavak 2. Zakona.

IV) Ponudite­lj
je predmetnih 1.201 dionicu stekao po cijeni od 40,00 kn po dionici, a to je
ujedno i najviša cijena po kojoj je Ponudite­lj
stekao dionice s pravom glasa u razdob­lju od jedne godine prije dana objav­ljiva­nja ponude za preuzima­nje,
te je Ponudite­lj u tekstu ponude za preuzima­nje
priloženom Zahtjevu, naveo 40,00 kuna kao cijenu koju nudi za kupovinu
preostalih dionica s pravom glasa.

Međutim,
sukladno odredbi članka 15. stavak 4. Zakona, ukoliko je najviša cijena po
kojoj je Ponudite­lj stekao dionice s pravom glasa u razdob­lju od jedne godine prije
dana objav­ljiva­nja ponude za preuzima­nje niža od prosječne cijene
ostvarene na burzi ili uređenom javnom tržištu, Ponudite­lj
u ponudi za preuzi­ma­nje mora ponuditi najma­nje
prosječnu cijenu ostvarenu na burzi ili uređenom javnom tržištu.

Prema
očitova­njima Zagrebačke burze d.d., Zagreb, i Varaždinske burze d.d., Varaždin,
dostav­ljenim na zahtjev
Komisije (u predmetu: klasa: 450-08/04-01/583), na Zagrebačkoj burzi d.d.,
Zagreb, nije bilo trgova­nja dionicama Izdavate­lja u zad­nja tri mjeseca prije
nastanka obveze objav­ljiva­nja ponude za preuzima­nje, dok je na Varaždinskoj burzi
d.d., Varaždin, u istom razdob­lju
bila jedna transakcija sa 1.201 dionicom Izdavate­lja po cijeni od 50,00 kn po dionici. S obzirom na
navedeno, cijena u predmetnoj ponudi za preuzima­nje, sukladno odredbama članka
15. stavak 3. – 6. Zakona, treba iznositi 50,00 kuna po dionici.

Stoga
je 2. ve­ljače 2005. godine, Komisija zatražila
izmjenu cijene u ponudi za preuzima­nje sa 40,00 kuna na 50,00 kuna po dionici,
uz osigurava­nje dodatnih sredstava za plaća­nje 80.694 dionica s pravom glasa
na koje se odnosi ponuda za preuzima­nje sukladno odredbama članka 9. stavci 1.
i 3. Zakona.

Ponudite­lj je 2. ožujka 2005. godine dostavio novi tekst ponude za
preuzima­nje, u kojem je navedeno da Ponudite­lj nudi
50,00 kuna po dionici.

V)
Ponudite­lj je vlasnik 329.408 dionica Izdavate­lja, a teme­ljni kapital Izdavate­lja podije­ljen je na 490.774
redovnih dionica, svaka u nominalnom iznosu od 200,00 kn. Novčana sredstva za
plaća­nje preostalih 80.694 dionica Izdavate­lja s pravom glasa potrebno je osigurati sukladno odredbi
članka 9. stavka 1. Zakona, u iznosu od najma­nje 4.034.700,00 kuna. Uvidom u
Garanciju broj 68870 koju je 18. siječ­nja 2005. godine u korist svih dioničara Izdavate­lja izdala Raiffeisenbank Austria d.d.,
Zagreb, Petri­njska 59 te
Izmjenu garancije broj 68870 od 2. ožujka 2005. godine, utvrđeno je da je
Ponudite­lj osigurao sredstva u iznosu od
4.034.700,00 kuna.

VI)
Nada­lje, utvrđeno je da su Zahtjevu priložene
potvrde o plaćenoj administrativnoj pristojbi i naknadi, sukladno odredbama
članka 2. točke 24. Pravilnika o vrsti i visini administrativnih pristojbi i
naknada (»Narodne novine« broj 115/02 i 43/03).

VII)
Budući da je Ponudite­lj Komisiji dostavio izmjenu
teksta ponude za preuzima­nje i dokumentaciju na način kako je to od ­nje­ga
zatraženo u pogledu svih utvrđenih nedostataka, odlučeno je kao u izreci.

VIII) Teme­ljem
odredbe članka 8. stavka 4. Zakona o tržištu vrijednosnih papira, ovo Rješe­nje objav­ljuje se u »Narodnim novinama«.

UPUTA
O PRAVNOM LIJEKU

Protiv ovog rješe­nja žalba nije dopuštena, ali se može pokrenuti upravni
spor podnoše­njem tužbe Upravnom sudu Repub­like Hrvatske u roku 30 dana od dana primitka ovog rješe­nja.

Klasa: UP/I-450-08/05-02/10
Urbroj: 567-01/05-9
Zagreb, 3. ožujka 2005.

Predsjednik Komisije
**Mi­ljenko Fičor**, v.
r.

Rješenje, NN 32/2005-618